
[bookmark: Sujet][bookmark: References]Az Európai Parlament 2025. november 13-i jogalkotási állásfoglalása az Európai Unió és a San Marino Köztársaság között a pénzügyiszámla-adatokra vonatkozó, a nemzetközi adóügyi megfelelés előmozdítására irányuló automatikus információcseréről szóló megállapodás módosító jegyzőkönyvének az Unió nevében történő megkötéséről szóló tanácsi határozatra irányuló javaslatról (COM(2025)0398 – C10-0201/2025 – 2025/0215(NLE))
(Konzultáció)
Az Európai Parlament,
–	tekintettel a tanácsi határozatra irányuló javaslatra (COM(2025)0398),
–	tekintettel az Európai Unió és a San Marino Köztársaság között a pénzügyiszámla-adatokra vonatkozó, a nemzetközi adóügyi megfelelés előmozdítására irányuló automatikus információcseréről szóló megállapodás módosító jegyzőkönyvének tervezetére (COM(2025)0398),
–	tekintettel az Európai Unió működéséről szóló szerződés 115. cikkére, 218. cikke (6) bekezdése második albekezdésének b) pontjára és 218. cikke (8) bekezdésének második albekezdésére, amelyeknek megfelelően a Tanács konzultált a Parlamenttel (C10‑0201/2025),
–	tekintettel eljárási szabályzata 84. cikkére és 117. cikkének (8) bekezdésére,
–	tekintettel a Gazdasági és Monetáris Bizottság jelentésére (A10-0200/2025),
1.	jóváhagyja a megállapodás módosításáról szóló jegyzőkönyv megkötését;
2.	utasítja elnökét, hogy továbbítsa a Parlament álláspontját a Tanácsnak, a Bizottságnak, valamint a tagállamok, illetve San Marino Köztársaság kormányainak és parlamentjeinek.

